pythainlp/thai_wikipedia_clean_20230101 huggingface dataset:
ความกดอากาศต่ำขั้วโลก (Polar low) เป็นระบบลมฟ้าอากาศในระดับภูมิภาค โดยทั่วไปแล้วจะมีขนาดเล็กกว่า 1,000 กม. (600 ไมล์) พบได้ใกล้กับขั้วโลก เหมือนกับพายุหมุนเขตร้อน ความกดอากาศต่ำจะก่อตัวขึ้นเหนือน้ำที่ค่อนข้างอุ่น และสามารถมีการพาความร้อนและลมที่เร็วในระดับพายุ (gale) หรือมากกว่าได้ ซึ่งจะแตกต่างจากธรรมชาติของพายุหมุนในเขตร้อน อย่างไรก็ตาม ความกดอากาศต่ำเหล่านี้สามารถพัฒนาขึ้นในอุณหภูมิที่เย็นกว่า และที่ละติจูดสูงกว่ามากได้ ความกดอากาศต่ำเหล่านี้จะมีขนาดเล็ก และมีอายุสั้นกว่า โดยมีเพียงไม่กี่ระบบเท่านั้นที่มีอายุเกินหนึ่งวัน ถึงแม้ว่าจะมีความแตกต่างเหล่านี้ ระบบความกดอากาศต่ำขั้วโลกนี้สามารถมีโครงสร้างที่คล้ายกับพายุหมุนเขตร้อนได้ โดยมีตาที่ปลอดโปร่งล้อมรอบด้วยกำแพงตา และแถบฝนหรือแถบหิมะ
พายุหมุนนอกเขตร้อน.
พายุหมุนนอกเขตร้อน (Extratropical cyclone) เป็นหย่อมความกดอากาศต่ำ ซึ่งมีขอบเขตของมวลอากาศที่แตกต่างกัน พายุเกือบทั้งหมดที่พบในละติจูดกลางนั้นเป็นพายุนอกเขตร้อนในธรรมชาติ รวมไปถึงพายุนอร์อีสเทิร์นทวีปอเมริกาเหนือและพายุลมทวีปยุโรปด้วย ความรุนแรงที่สุดของพายุเหล่านี้ สามารถมี "ตา" ที่ปลอดโปร่งได้ด้วย ในบริเวณที่มีความกดอากาศต่ำที่สุด แม้ว่ามันจะถูกล้อมรอบด้วยเมฆที่ต่ำกว่า และไม่มีการพาความร้อนในเมฆ และพบได้ใกล้กับด้านหลังปลายพายุ
พายุหมุนกึ่งเขตร้อน.
พายุหมุนกึ่งเขตร้อน (Subtropical cyclone) เป็นหย่อมความกดอากาศต่ำที่มีลักษณะของพายุหมุนนอกเขตร้อนบางส่วน และมีลักษณะของพายุหมุนเขตร้อนบางส่วน เช่นนี้ พายุหมุนกึ่งเขตร้อนจึงอาจมีตาพายุขณะที่ไม่ได้เป็นพายุหมุนเขตร้อนตามธรรมชาติอย่างแท้จริง พายุหมุนกึ่งเขตร้อนสามารถเป็นอันตรายได้อย่างมาก และทำให้เกิดลมแรง และคลื่นสูง และมักกลายเป็นพายุหมุนเขตร้อนอย่างเต็มรูปแบบ ด้วยเหตุนี้ ศูนย์เฮอริเคนแห่งชาติจึงได้เริ่มติดตามพายุหมุนกึ่งเขตร้อนนี้ด้วย และใช้การตั้งชื่อแบบเดียวกับพายุหมุนเขตร้อนในปี พ.ศ. 2545
ทอร์นาโด.
ทอร์นาโด (Tornado) เป็นพายุขนาดเล็กที่มีอำนาจการทำลายล้าง ซึ่งสร้างความเร็วลมที่พัดเร็วที่สุดในโลก ทอร์นาโดมีสองประเภทหลัก ได้แก่ ทอร์นาโดแบบกระแสวนเดี่ยว (Single-vortex tornado) ซึ่งมีการหมุนในแนวตั้งแบบเดี่ยวของอากาศ และทอร์นาโดแบบหลายกระแสวน (Multiple-vortex tornado) ซึ่งประกอบด้วย "กระแสวนแบบดูด" ขนาดเล็ก คล้ายกับทอร์นาโดขนาดเล็ก ซึ่งทั้งหมดจะหมุนรอบศูนย์กลางร่วม ทอร์นาโดทั้งสองประเภทนี้ ตามทฤษฏีระบุว่าทอร์นาโดมีศูนย์กลางของพายุที่สงบ ซึ่งทฤษฏีเหล่านี้ได้รับการสนับสนุนจากการสังเกตความเร็วลมโดยเรดาร์ตรวจอากาศดอปเพลอร์
กระแสวนนอกโลก.
นาซาเคยรายงานเมื่อเดือนพฤศจิกายน พ.ศ. 2549 ว่ายานอวกาศกัสซีนีสังเกตพบพายุ "คล้ายเฮอริเคน" ที่ขั้วใต้ของดาวเสาร์ พร้อมกับกำแพงตาที่แจ่มชัด การสังเกตนี้มีความโดดเด่นเป็นพิเศษ เนื่องจากไม่เคยมีการสังเกตพบเมฆในกำแพงตาพายุบนดาวเคราะห์ดวงในนอกจากโลก (รวมถึงความล้มเหลวในการสังเกตกำแพงตาในจุดแดงใหญ่ของดาวพฤหัสบดีโดยยานอวกาศกาลิเลโอ) ในปี พ.ศ. 2550 มีกระแสวนขนาดใหญ่มากเกิดขึ้นในขั้วทั้งสองของดาวศุกร์ ซึ่งถูกสังเกตพบโดยภารกิจวีนัส เอกซ์เพรสส์ขององค์การอวกาศยุโรป ซึ่งมีโครงสร้างแบบตาสองขั้ว (dipole eye)
ไรอัน เรย์โนลด์ส
Pocket Monster
LANDSAT
Landsat 5
Landsat 7
ธรรมยุติกนิกายในประเทศกัมพูชา
ธรรมยุติกนิกายเข้าสู่กัมพูชาในปี พ.ศ. 2398 โดยพระบาทสมเด็จพระนโรดม พรหมบริรักษ์ ได้อาราธนาพระมหาปาน ปญฺญาสีโล ซึ่งเป็นภิกษุชาวกัมพูชาที่เข้ามาบวชในคณะธรรมยุตให้กลับตั้งคณะธรรมยุตที่กัมพูชา ต่อมาพระมหาปานได้เป็นพระสังฆราชฝ่ายธรรมยุติกนิกายพระองค์แรกของกัมพูชา
ปัจจุบันสมเด็จพระอภิสิริสุคนธามหาสังฆราชาธิบดี (บัวร์ กรี) ทรงเป็นพระสังฆราชฝ่ายธรรมยุติกนิกายพระองค์ที่ 2 แห่งกัมพูชา พำนักอยู่ที่วัดปทุมวดีราชวราราม กรุงพนมเปญ
ธรรมยุติกนิกายเป็นพุทธศาสนาที่พระบาทสมเด็จพระจอมเกล้าเจ้าอยู่หัวทรงตั้งขึ้นเมื่อพระองค์ยังทรงผนวชในรัชกาลที่ 3 ต่อมาในปี ค.ศ. 1864 สมเด็จพระหริรักษ์รามาอิศราธิบดี (พระองค์ด้วง) ได้ขอพระราชทานธรรมยุติกนิกายไปเผยแผ่พระพุทธศาสนาในประเทศกัมพูชา พระบาทสมเด็จพระจอมเกล้าเจ้าอยู่หัวจึงโปรดเกล้าฯ ให้พระอมรภิรักขิต (เกิด) พระมหาปาน ปญฺญาสีโล (ต่อมาได้เป็นสมเด็จพระสุคนธาธิบดี พระสังฆราชฝ่ายธรรมยุติ) และพระสงฆ์ 8 รูป อุบาสก 4 คน เดินทางไปสืบศาสนายังกรุงกัมพูชา สมเด็จพระหริรักษ์รามาอิศราธิบดีได้ทรงอาราธนาพระมหาปานให้จำพรรษาอยู่ที่วัดศาลาคู่ (วัดอ์พิลปี) กรุงอุดงค์มีชัย พุทธศาสนาแบบธรรมยุติกนิกายจึงเริ่มมีขึ้นในประเทศกัมพูชาตั้งแต่ครั้งนั้น
การนำเอาธรรมยุตินิกาย (ซึ่งเน้นที่การทำให้พระธรรมวินัยบริสุทธิ์ตามที่มีมาในพระไตรปิฎก) จากสยามเข้ามาเผยแพร่ ได้ทำให้พุทธศาสนาเถรวาทในกัมพูชาเกิดการแบ่งแยกเป็น 2 คณะ โดยคณะสงฆ์เถรวาทเดิมได้ชื่อว่า คณะมหานิกาย เช่นเดียวที่เกิดขึ้นในประเทศสยาม คณะธรรมยุติกนิกายในกัมพูชามีความสัมพันธ์ใกล้ชิดกับพระราชวงศ์เช่นเดียวกับที่เป็นในสยา มแต่คณะธรรมยุติกนิกายในกัมพูชากลับมีส่วนนำความก้าวหน้าเพียงเล็กน้อยมาสู่ชาวกัมพูชาที่ไม่ใช่เจ้านายและชนชั้นสูง อีกทั้งไม่ได้มีมีบทบาทในการนำความทันสมัยมาสู่สังคมกัมพูชาดังเช่นที่เป็นในสยาม ในขณะที่มหานิกายซึ่งเป็นนิกายดั้งเดิมซึ่งมีความเคร่งครัดในพระธรรมวินัยน้อยกว่า กลับมีบทบาทที่โดดเด่นกว่าคณะธรรมยุติกนิกาย
ธรรมยุติกนิกายในกัมพูชา
เดดพูล (ภาพยนตร์)
เดดพูล  เป็นภาพยนตร์ซูเปอร์ฮีโรอเมริกัน เกี่ยวกับตัวละครในเครือมาร์เวลคอมิกส์ในชื่อเดียวกัน "เดดพูล" เป็นภาพยนตร์ลำดับที่แปดในภาพยนตร์ชุด "เอ็กซ์เมน" ภาพยนตร์กำกับโดยทิม มิลเลอร์ เขียนบทโดยเรตต์ รีส และพอล เวอร์นิก และนำแสดงโดยไรอัน เรย์โนลส์ โมเรนา แบ็กคาริน เอ็ด สกรีน ที. เจ. มิลเลอร์ จีนา คาราโน บริอานนา ฮิลเดแบรนด์ สเตฟาน คาพิซิค และเลสลี อักแกมส์ ภาพยนตร์เล่าเรื่องของเวด วิลสัน ผู้ตามล่าผู้ที่เกือบทำลายชีวิตของเขา หลังจากเข้ารับการทดลองเพื่อเพิ่มความสามารถพิเศษให้ตน
แนวคิดพัฒนาภาพยนตร์ "เดดพูล" เริ่มในเดือนกุมภาพันธ์ ค.ศ. 2004 โดยนิวไลน์ซินีมา แต่ในเดือนมีนาคม ค.ศ. 2005 นิวไลน์ซินีมาเก็บภาพยนตร์เรื่องนี้ไว้พิจารณา และทเวนตีท์เซนจูรีฟอกซ์สนใจ ในเดือนพฤษภาคม ค.ศ. 2009 ทเวนตีท์เซนจูรีฟอกซ์ให้นักเขียนยืมเขียนบท และในเดือนเมษายน ค.ศ. 2011 มิลเลอร์ได้รับจ้างให้กำกับ การถ่ายทำฉากหลักเริ่มขึ้นที่แวนคูเวอร์ ประเทศแคนาดา ในเดือนมีนาคม ค.ศ. 2015 และสิ้นสุดในเดือนพฤษภาคม "เดดพูล" ได้รับเรต R เนื่องจากมีฉากรุนแรงและคำพูดหยาบคาย, มีเนื้อหาทางเพศและมีฉากโป๊เปลือย ส่วนในประเทศไทย ภาพยนตร์เรื่องนี้ได้รับเรต น15+
"เดดพูล" ฉายรอบปฐมฤกษ์ในวันที่ 8 กุมภาพันธ์ ค.ศ. 2016 และออกฉายในอเมริกาเหนือในวันที่ 12 กุมภาพันธ์ ค.ศ. 2016 ในระบบไอแมกซ์ ดีแอลพี ดีบ็อกซ์ เป็นต้น ภาพยนตร์ได้รับการตอบรับในทางที่ดี ภาคต่อในชื่อ "เดดพูล 2" เข้าฉายในสหรัฐอเมริกา วันที่ 18 พฤษภาคม ค.ศ. 2018 และเข้าฉายในไทยในวันที่ 17 พฤษภาคม
เวด วิลสัน อดีตหน่วยรบพิเศษพบกับหญิงสาวชื่อ วาเนสซา ทั้งคู่คบหากันจนกระทั่งวิลสันขอเธอแต่งงาน แต่วิลสันพบว่าตัวเองป่วยเป็นมะเร็ง ต่อมามีเจ้าหน้าที่จากโครงการลับบอกวิลสันว่าเขาสามารถรักษามะเร็งได้ ครั้งแรกวิลสันไม่เชื่อ แต่ต่อมาวิลสันยอมเข้าร่วมโครงการ เขาพบกับเอแจ็กซ์และแองเจล ดัสท์ ผู้ควบคุมโครงการและไม่ถูกกันตั้งแต่แรกเจอ เอแจ็กซ์ฉีดสารเซรุ่มใส่วิลสันและทรมานเขาเพื่อให้สารออกฤทธิ์ ก่อนจะปล่อยให้วิลสันขาดอากาศหายใจเมื่อหลายวิธีก่อนหน้านี้ไม่ได้ผล วิลสันหาทางทำลายห้องปฏิบัติการและสู้กับเอแจ็กซ์ แต่ถูกเอแจ็กซ์แทงด้วยเหล็กเส้นก่อนจะหลบหนีไป
วิลสันรอดชีวิตมาได้และคิดจะกลับไปหาวาเนสซา แต่ไม่กล้าไปพบเพราะกลัวเธอจะรับรูปลักษณ์ของเขาไม่ได้ เขาจึงไปหาวีเซล เพื่อนผู้เป็นเจ้าของบาร์และวางแผนจะหาตัวเอแจ็กซ์ให้เจอเพื่อทำให้เขากลับมาเป็นเหมือนเดิม โดยสวมชุดและเรียกตัวเองว่า "เดดพูล" หลังจากแกะรอยมานาน วิลสันโจมตีขบวนรถของเอแจ็กซ์บนทางด่วนและจับตัวเอแจ็กซ์ไว้ได้ แต่ถูกขัดขวางโดยเนกาโซนิก ทีนเอจ วอร์เฮดและโคลอสซัส ผู้พยายามจะชักชวนวิลสันเข้าทีมเอ็กซ์เมน ทำให้เอแจ็กซ์หนีไปได้อีกครั้ง
เอแจ็กซ์และแองเจล ดัสท์ไปที่บาร์ของวีเซลและรู้เรื่องวาเนสซา จึงไปลักพาตัววาเนสซาและท้าให้วิลสันมาที่ลานเก็บของเก่า วิลสันไปขอความช่วยเหลือจากเนกาโซนิกและโคลอสซัส ทั้งสามคนไปที่ลานเก็บของเก่า โดยเนกาโซนิกและโคลอสซัสสู้กับแองเจล ดัสท์ ส่วนวิลสันสู้กับทหารของเอแจ็กซ์ก่อนจะขึ้นไปสู้กับเอแจ็กซ์บนซากยานเก่าที่วาเนสซาถูกจับตัวอยู่ ระหว่างการต่อสู้ เนกาโซนิกทำให้ซากยานล้ม ทำให้เอแจ็กซ์บาดเจ็บหนัก วิลสันช่วยวาเนสซาและสั่งให้เอแจ็กซ์ทำให้ตนกลับมาเป็นเหมือนเดิม แต่เอแจ็กซ์หัวเราะและบอกว่าไม่มีวิธีไหนทำได้ วิลสันจึงฆ่าเอแจ็กซ์ ก่อนจะปรับความเข้าใจกับวาเนสซา ทั้งคู่จูบกันในตอนจบ
ในฉากหลังเครดิต วิลสันบอกผู้ชมว่าภาพยนตร์จบแล้วและจะมีภาคต่อที่เกี่ยวกับตัวละคร เคเบิล
"เดดพูล" ทำรายได้ไปแล้วกว่า 783 ล้านดอลลาร์สหรัฐ อยู่ในอันดับที่ 9 ของภาพยนตร์ที่ทำรายได้สูงสุดของปี ค.ศ. 2016
"เดดพูล" ได้รับรางวัลชนะเลิศ
มอแกลน
มอแกลน หรือ สิงบก หรือ มอแกนตามับ เป็นกลุ่มชาติพันธุ์หนึ่งที่พูดภาษาในภาษาออสโตรนีเซียน ตั้งถิ่นฐานอยู่ทางตอนใต้ของประเทศไทย เฉพาะในประเทศไทยจะเรียกรวม ๆ อย่างไม่จำแนกว่า ชาวเล เดิมเรียกว่า ชาวน้ำ ส่วนในพม่าจะเรียกรวมกับมอแกนว่า ซลัง (Selung, Salone, Chalome) และในมาเลเซียจะเรียกว่า โอรังลาอุต (Orang Laut) แปลว่า "คนทะเล"
ปัจจุบันชาวเลทั้งสามกลุ่มประสบปัญหาการเป็นคนไร้รัฐ ปัญหาด้านความมั่นคงในที่อยู่ และเผชิญวิกฤตทางด้านวัฒนธรรมและภาษาที่กำลังถูกกลืน
ในประเทศไทยมีชาวมอแกลนอาศัยอยู่ราว 2,500 บ้างว่า 3,700 คน และ 4,500 คน ตั้งถิ่นฐานอยู่บริเวณชายฝั่งของจังหวัดพังงาและตอนบนของเกาะภูเก็ต ได้แก่ เกาะพระทอง อำเภอคุระบุรี บ้านทุ่งน้ำดำ อำเภอตะกั่วป่า บ้านลำปี อำเภอท้ายเหมือง จังหวัดพังงา และบ้านแหลมหลา อำเภอถลาง จังหวัดภูเก็ต
ชาวมอแกลนใช้ภาษาที่จัดอยู่ในตระกูลภาษาออสโตรนีเซียน ใกล้เคียงกับมอแกนและสามารถสื่อสารกันได้ ขณะที่ภาษาอูรักลาโว้ยจะต่างจากกลุ่มอื่นค่อนข้างมาก แต่มอแกลนจะได้รับอิทธิพลจากภาษาไทยมากกว่ามอแกน และทั้งสามภาษาไม่มีอักษรเป็นของตัวเอง และปัจจุบันชาวเลทั้งสามกลุ่มกำลังเผชิญวิกฤตทางวัฒนธรรมและภาษาที่กำลังถูกกลืน
ชาวมอแกลนแต่ดั้งเดิมนับถือผีบรรพบุรุษ เน้นการบนบานต่อสิ่งศักดิ์สิทธิ์ มีการตั้งศาลหรือศาลาขนาดย่อมเรียกว่า "หลาทวด" และมีพิธีกรรมลอยเคราะห์ด้วยเรือเช่นเดียวกับชาวอูรักลาโว้ยต่างกันเพียงวัสดุและรูปแบบเรือ รวมทั้งมีการแสดงรองเง็งตามโอกาสสำคัญ แต่ในปัจจุบันชาวมอแกลนมีการปรับตัวเข้ากับสังคมสมัยใหม่ มีการรับวัฒนธรรมและภาษาจากไทยเข้าผสมกับวัฒนธรรมเดิม ปัจจุบันส่วนใหญ่นับถือศาสนาพุทธ มีจำนวนน้อยที่เข้ารีตศาสนาคริสต์
เส้นเมริเดียนที่ 1
เส้นเมริเดียนที่ 1 อาจหมายถึง:
เส้นเมริเดียนที่ 2
เส้นเมริเดียนที่ 2 อาจหมายถึง:
เส้นเมริเดียนที่ 3
เส้นเมริเดียนที่ 3 อาจหมายถึง:
เส้นเมริเดียนที่ 4
เส้นเมริเดียนที่ 4 อาจหมายถึง:
สิงบก
เส้นเมริเดียนที่ 5
เส้นเมริเดียนที่ 5 อาจหมายถึง:
มอแกนตามับ
เส้นเมริเดียนที่ 6
เส้นเมริเดียนที่ 6 อาจหมายถึง:
เส้นเมริเดียนที่ 7
เส้นเมริเดียนที่ 7 อาจหมายถึง:
เส้นเมริเดียนที่ 8
เส้นเมริเดียนที่ 8 อาจหมายถึง:
เส้นเมริเดียนที่ 9
เส้นเมริเดียนที่ 9 อาจหมายถึง:
เจ้าอินทร์แปลง เทพวงศ์
เจ้าอินทร์แปลง เทพวงศ์ หรือ"เจ้าอินทร์แปง" เป็นราชโอรสองค์เดียวในเจ้าพิริยเทพวงษ์ เจ้าผู้ครองนครแพร่ องค์ที่ 5 แห่งราชวงศ์แสนซ้าย (องค์สุดท้าย) กับแม่เจ้าบัวไหลราชเทวี หนึ่งในผู้มีสิทธิในตำแหน่งเจ้าผู้ครองนครแพร่องค์ถัดไปหากไม่เกิดกบฏเงี้ยวเมืองแพร่ในปี พ.ศ. 2445
เจ้าอินทร์แปลง เทพวงศ์ หรือ"เจ้าอินทร์แปง" เป็นราชโอรสองค์เดียวในเจ้าพิริยเทพวงษ์ เจ้าผู้ครองนครแพร่ องค์สุดท้าย กับแม่เจ้าบัวไหลราชเทวี มีพระเชษฐภคินีร่วมราชมารดา 6 องค์ คือ
เป็นหนึ่งในผู้มีสิทธิที่จะได้รับโปรดเกล้าฯ แต่งตั้งเป็นเจ้าผู้ครองนครแพร่องค์ถัดไปหากไม่เกิดการจาลาจลเงี้ยวปล้นเมืองแพร่ เมื่อวันที่ 25 กรกฎาคม พ.ศ. 2445 และเจ้าพิริยเทพวงษ์ต้องลี้ภัยไปอยู่ที่เมืองหลวงพระบาง ประเทศลาว และไม่ได้กลับมาอีกเลย จนกระทั่งถึงแก่พิราลัยที่นั่นในปี พ.ศ. 2455 ส่วนแม่เจ้าบัวไหล และเจ้าอินทร์แปลงพร้อมด้วยบุตรหลานองค์อื่น ๆ ได้อพยพไปอยู่กรุงเทพมหานคร ตามพระบรมราชโองการ ภายใต้การควบคุมดูแลของสมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทยขณะนั้น เป็นเวลา 4-5 ปี จึงได้รับพระบรมราชานุญาตให้กลับคืนบ้านเมืองได้ และหลังจากเหตุการณ์เงี้ยวปล้นเมืองแพร่ทางกรุงเทพฯ ก็ได้ยกเลิกตำแหน่งเจ้าผู้ครองนครแพร่นับแต่นั้น
เจ้าอินทร์แปลง เทพวงศ์ ถึงแก่อนิจกรรมในปี พ.ศ. 2463 ขณะไปเยี่ยมเจ้าอินทเดช เทพวงศ์ หรือ โชติ แพร่พันธุ์ โอรสคนโตที่อยู่กรุงเทพฯ และได้จัดพิธีฌาปณกิจ ณ เมรุวัดสระเกศราชวรมหาวิหาร กรุงเทพฯ
เจ้าอินทร์แปลง เทพวงศ์ ลักลอบได้เสียกับ “จ้อย” เป็นต้นห้องของหม่อมเฉื่อย พระมารดาของหม่อมเจ้าพูนพิศมัย ดิศกุล ขณะไปอยู่วังวรดิศของสมเด็จพระเจ้าบรมวงศ์เธอ กรมพระยาดำรงราชานุภาพ ซึ่งได้กำเนิดโอรสคนแรก คือ
ภายหลังเจ้าอินทร์แปลงกับจ้อยได้เลิกรากัน ต่อมาเจ้าอินทร์แปลงได้รับพระบรมราชานุญาตให้กลับคืนมาอยู่เมืองนครแพร่ และได้เสกสมรสกับ “เจ้าคำเกี้ยว วงศ์พระถาง” (ธิดาเจ้าวงศ์ กับเจ้าฟองจันทร์ วงศ์พระถาง) แต่ไม่มีบุตรด้วยกัน ต่อมาได้เสกสมรสกับ“เจ้านางเทพเกษร ณ น่าน” (ราชธิดาในพระเจ้าสุริยพงศ์ผริตเดช พระเจ้านครน่าน กับแม่เจ้ายอดหล้า) มีโอรสด้วยกัน 2 คน คือ
และเสกรสรสอีกครั้งกับนางจันทร์ รัตนภาพ (ธิดานายหนานเมืองพรหม รัตนภาพ) ไม่มีบุตรด้วยกัน
เจ้าอินทร์แปลง เคยรับราชการในกรมมหาดเล็กที่กรุงเทพฯ และในปีพ.ศ. 2458 ท่านได้ถวายฎีกาขอพระบรมราชานุญาตรับสัมปทานป่าไม้ป่าห้วยแม่แฮด เมืองนครแพร่
โดยเรื่องนี้พระบาทสมเด็จพระมงกุฎเกล้าเจ้าอยู่หัว มีพระราชกระแสว่า
แต่ทว่าผลการเจรจาเป็นอย่างไรไม่มีรายละเอียด เพราะสุดท้ายรัฐบาลก็ไม่ได้อนุญาตให้ทำสัมปทาน
เหตุจาลาจลเงี้ยวปล้นเมืองแพร่.
วันที่ 1 สิงหาคม พ.ศ. 2445 พระบาทสมเด็จพระจุลจอมเจ้าอยู่หัว รัชกาลที่ 5 ทรงพระกรุณาโปรดเกล้าฯ ให้ พระยาสุรศักดิ์มนตรี (เจิม แสงชูโต) ยกกำลังไปปราบ กบฎเงี้ยว ที่เมืองแพร่ ในมณฑลพายัพ
ทั้งนี้ในปี 2440 รัชกาลที่ 5 ได้เปลี่ยนการปกครองจากเจ้าผู้ครองนครเป็นเทศาภิบาล ยุบเลิกฐานะเมืองประเทศราช แล้วรวมอำนาจเข้าสู่ส่วนกลาง พร้อมทั้งโปรดเกล้าฯ ให้ พระยาไชยบูรณ์ (ทองอยู่ สุวรรณบาตร) เป็นข้าหลวงปกครองเมืองแพร่เป็นคนแรก เจ้าเมืองแพร่องค์เดิมคือ พระยาพิริยวิไชย จึงสูญเสียอำนาจไปเพราะอำนาจสิทธิ์ขาดตกเป็นของข้าหลวงซึ่งเป็นข้าราชการที่ส่งมาจากส่วนกลาง อีกทั้งยังถูกตัดผลประโยชน์ทางด้านเศรษฐกิจ สร้างความไม่พอใจแก่เจ้าเมืองและเจ้านายบุตรหลานทั้งหลายรวมไปถึงชาวเมืองแพร่เป็นอย่างมาก โดยเฉพาะเมืองแพร่นั้น เมื่อครั้งปฏิรูปการปกครองในปี 2442 พระยาศรีสหเทพ (เส็ง วิรยศิริ) ได้จัดการอย่างรุนแรงและบีบบังคับยิ่งกว่าเมืองอื่น ๆ
วันที่ 24 กรกฎาคม 2445 ชาว “เงี้ยว” (หรือชาวไทใหญ่ ชาติพันธุ์หนึ่งที่อาศัยอยู่ในมณฑลพายัพมาช้านาน) ในเมืองแพร่นำโดย พะกาหม่อง และ สลาโปไชย พร้อมกำลังราว 40-50 นาย ได้ก่อความวุ่นวายขึ้น โดยบุกยึดสถานที่ราชการและปล้นเงินคลังของจังหวัด ตลอดจนปล่อยนักโทษในเรือนจำ ต่อมากำลังเพิ่มเป็นราว 300 นายเพราะชาวเมืองแพร่เข้ามาสนับสนุน สามารถยึดเมืองแพร่ได้ในวันที่ 25 กรกฎาคม จากนั้นก็ไปเชิญเจ้าเมืองแพร่องค์เดิมให้ปกครองบ้านเมืองต่อ และออกตามล่าข้าราชการคนนอกที่เข้ามาปกครองเมืองแพร่ สามารถจับตัวพระยาไชยบูรณ์ได้ในวันที่ 27 กรกฎาคม และบังคับให้คืนเมืองแพร่ แต่พระยาไชยบูรณ์ปฏิเสธจึงถูกสำเร็จโทษพร้อมกับข้าราชการอีกหลายคน
ความทราบถึงรัชกาลที่ 5 จึงได้โปรดเกล้า ฯ ให้พระยาสุรศักดิ์มนตรีนำทัพหลวงและกองทัพจากเมืองใกล้เคียงทำการปราบปรามพวกเงี้ยวได้อย่างราบคาบ โดยตั้งค่ายทัพที่บริเวณ “บ้านเด่นทัพชัย”(ต่อมาเปลี่ยนเป็น “ตำบลเด่นชัย” ใน “อำเภอเด่นชัย” ปัจจุบัน) หลังจากเริ่มสอบสวนเอาความในวันที่ 20 สิงหาคม 2445 พบว่าเจ้าเมืองแพร่ เจ้าราชบุตร เจ้าไชยสงคราม มีส่วนสนับสนุนให้กองโจรเงี้ยวก่อการกบฎขึ้น แต่ครั้นจะจับกุมตัวสั่งประหารชีวิต ท่านก็เกรงว่าจะกระทบกระเทือนต่อความสัมพันธ์กับหัวเมืองทางเหนือซึ่งถือเป็นเครือญาติผู้สืบสายราชวงศ์เจ้าเจ็ดตนด้วยกัน จึงปล่อยข่าวลือว่าจะจับกุมตัวเจ้าเมืองแพร่ พระยาพิริยวิไชยจึงหลบหนีออกไป หลังหลบหนีไปได้ 15 วัน เจ้าพระยาสุรศักดิ์มนตรีจึงออกคำสั่งถอดเจ้าเมืองแพร่ออกจากตำแหน่งทันที ด้วยถือว่าเป็นการละทิ้งหน้าที่ราชการ พร้อมกับสั่งอายัดทรัพย์เพื่อชดใช้หนี้หลวงที่เจ้าเมืองแพร่ค้างกระทรวงพระคลังมหาสมบัติ สำหรับคดีความผิดฐานร่วมก่อการกบฎก็เป็นอันต้องระงับโดยปริยาย ไม่มีการรื้อฟื้นขึ้นอีก เจ้าพิริยเทพวงศ์เจ้าเมืองแพร่องค์สุดท้ายต้องลี้ภัยไปใช้ชีวิตในบั้นปลายที่เมืองหลวงพระบาง จนถึงแก่พิราลัย
มหาวิทยาลัยเคียวริง
มหาวิทยาลัยเคียวริง  เป็น มหาวิทยาลัยเอกชน มหาวิทยาลัยก่อตั้งขึ้นเมื่อพ.ศ. 2513
ฤดูพายุไต้ฝุ่นแปซิฟิก พ.ศ. 2495
ฤดูพายุไต้ฝุ่นแปซิฟิก พ.ศ. 2495 ไม่ได้มีการกำหนดขอบเขตอย่างเป็นทางการ โดยจะอยู่ในช่วงปี พ.ศ. 2495 แต่ช่วงเวลาที่มีพายุหมุนเขตร้อนก่อตัวมากที่สุด ภายในมหาสมุทรแปซิฟิกตะวันตกเฉียงเหนือ จะอยู่ในช่วงเดือนมิถุนายนถึงเดือนธันวาคม ซึ่งเวลาเหล่านี้เป็นเครื่องแสดงถึงช่วงที่พายุหมุนเขตร้อนก่อตัวมากที่สุดภายใน มหาสมุทรตะวันตกเฉียงเหนือ
ขอบเขตของบทความนี้จะอยู่ภายในมหาสมุทรแปซิฟิก บริเวณด้านเหนือของเส้นศูนย์สูตรและทางตะวันตกของเส้นแบ่งเขตวันสากล ถ้าพายุหมุนเขตร้อนจะก่อตัวทางตะวันออกของเส้นแบ่งเขตวันสากล และด้านเหนือของเส้นศูนย์สูตร พายุหมุนเขตร้อนบริเวณนั้นจะเรียกว่า"พายุเฮอร์ริเคน" ดูที่ ฤดูพายุเฮอร์ริเคนแปซิฟิก พ.ศ. 2495 และถ้ามีพายุโซนร้อนเคลื่อนตัวเข้ามาภายในแอ่งแปซิฟิกตะวันตก จะได้รับชื่อพายุจากศูนย์สภาพอากาศกองเรือในกวม
รุ่นพี่ (ภาพยนตร์)
รุ่นพี่ เป็นภาพยนตร์ไทยแนวสยองขวัญ และโรแมนติก เขียนบทและกำกับโดยวิศิษฏ์ ศาสนเที่ยง มีจันทิมา เลียวศิริกุลเป็นผู้อำนวยการผลิต และ เอ็ม เทอร์ตี้ไนน์ เป็นผู้ผลิต ภาพยนตร์เรื่องนี้สร้างมาจากนวนิยายชื่อเดียวกันซึ่งแต่งโดยวิศิษฏ์ ศาสนเที่ยงอีกเช่นกัน หนังสือเปิดตัวเมื่อเดือนพฤศจิกายน 2558 ก่อนการฉายภาพยนตร์ราว 1 เดือน
ภาพยนตร์นี้ว่าด้วยความสัมพันธ์ระหว่างหญิงสาวผู้มีพลังพิเศษกับวิญญาณชายหนุ่มที่รอความช่วยเหลือเพราะเกี่ยวข้องกับคดีฆาตกรรมลึกลับ มีความยาวรวม 115 นาที ใช้ระยะเวลาการสร้างตั้งแต่การเขียนบท เลือกนักแสดง ถ่ายทำ และตัดต่อรวมแล้วกว่า 3 ปี ออกฉายพร้อมกันทั่วประเทศในวันพฤหัสบดีที่ 3 ธันวาคม พ.ศ. 2558 ส่วนสถานที่ถ่ายทำฉากส่วนใหญ่ของภาพยนตร์ที่เป็นวังพรรณวดีและโรงเรียนคอนแวนต์นั้นคือวัดนักบุญยอแซฟ จังหวัดพระนครศรีอยุธยา
การตอบรับและการต่อยอด.
ในประเทศไทย ภาพยนตร์เรื่องรุ่นพี่ทำรายได้เปิดตัว 13.87 ล้านบาท มากเป็นอันดับที่ 2 ในสัปดาห์แรกที่ออกฉาย โดยได้เข้าฉายในโรงภาพยนตร์มากถึง 112 แห่งทั่วประเทศ ในสัปดาห์ที่ 2 ภาพยนตร์ทำรายได้เพิ่ม 6.91 ล้านบาท มาเป็นอันดับที่ 3 ประจำสัปดาห์ โดยมีโรงภาพยนตร์ที่ออกฉาย 79 แห่ง
สัปดาห์ที่ 3 ภาพยนตร์ทำรายได้เพิ่มอีก 1.96 ล้านบาท
และในสัปดาห์ที่ 4-5 ทำรายได้ 0.79 และ 0.22 ล้านบาทตามลำดับ
รวมรายได้ทั้งหมด 23.54 ล้านบาท
ภาพยนตร์เรื่องรุ่นพี่ฉายยังประเทศต่าง ๆ 10 ประเทศ ได้แก่ มาเลเซีย สิงคโปร์ อินโดนีเซีย บรูไน ฟิลิปปินส์ พม่า ลาว เวียดนาม กัมพูชา และไต้หวัน และกำลังอยู่ระหว่างการเจรจาอีก 1 ประเทศ คือ ฮ่องกง โดยนักแสดงนำ พลอยชมพู ได้เดินทางไปงานเปิดตัวภาพยนตร์ที่ประเทศอินโดนีเซียด้วยตัวเอง เมื่อวันที่ 9 มกราคม 2559
นวนิยายภาคต่อของภาพยนตร์ คือ รุ่นน้อง เป็นเนื้อเรื่องที่อทิติเข้าเรียนปี 1 คณะแพทยศาสตร์ต้องเผชิญหน้ากับคดีที่เกิดขึ้นภายในมหาลัย เมื่อเธอได้พบกับศพของฆาตกรต่อเนื่องฉายา "มนุษย์กินคนแห่งนครปฐม" ที่แม้จะถูกประหารไปแล้วเมื่อสี่สิบปีก่อน เธอกลับได้กลิ่นแปลกๆจากคดีนี้ ซึ่งพาเธอเข้าสู่ความลับที่ถูกปกปิดไว้เมื่อสี่สิบปี และอาจทำให้คนรอบตัวตกอยู่ในอันตราย
เมื่อเธอตัดสินใจที่จะไม่นิ่งเฉย และเริ่มสืบคดี อันตรายจากใครบางคนที่เกี่ยวข้องกับคดีเมื่อสี่สิบปีก่อน ก็เข้าคุกคามเธอและหมอโน ผู้ชายที่หวังดีและแอบชอบเธอมาตลอด
รองประธานาธิบดีรัสเซีย
รองประธานาธิบดีแห่งสหพันธรัฐรัสเซีย (, ก่อนวันที่ 25 ธันวาคม พ.ศ. 2534 รองประธานาธิบดีแห่งสหพันธ์สาธารณรัฐสังคมนิยมโซเวียตรัสเซีย) เป็นตำแหน่งแรกในการสืบตำแหน่งประธานาธิบดีที่จะได้ดำรงตำแหน่งประธานาธิบดีรัสเซียคนใหม่ เมื่อประธานาธิบดี ตาย ลาออกหรือพ้นจากตำแหน่ง นอกจากนี้รองประธานจะปฏิบัติหน้าที่ประธานาธิบดีในกรณีที่ประธานาธิบดีไม่มีความสามารถในการดำเนินการตามหน้าที่ประธานาธิบดี
อ้างอิงจากมาตรา 121-2 ของ พลเมืองของรัสเซียที่อายุไม่น้อยกว่า 35 ปีและอายุไม่เกิน 65 ปี ผู้ที่มีสิทธิออกเสียงเลือกตั้ง สามารถลงสมัครรับการเลือกตั้งเป็นรองประธานาธิบดี รองประธานาธิบดีจะไม่ดำรงตำแหน่งรองหรือดำรงตำแหน่งอื่น ๆ ในรัฐหรือหน่วยงานของรัฐเช่นเดียวกับในธุรกิจ
รองประธานาธิบดีได้รับการเลือกตั้งพร้อมกันกับประธานาธิบดี ผู้สมัครรองประธานาธิบดีถูกเสนอชื่อโดยผู้สมัครชิงตำแหน่งประธานาธิบดี
รองประธานาธิบดีดำเนินการมอบหมายงานของแต่ละบุคคลในคณะกรรมการของประธานาธิบดี และทำหน้าที่ประธานาธิบดีในกรณีที่ประธานาธิบดีปฏิบัติหน้าที่ได้
การยุบ.
ดาร์กสกายไอส์แลนด์
ดาร์กสกายไอส์แลนด์  เป็นสตูดิโออัลบั้มชุดที่แปดของเอนยา นักดนตรีชาวไอริช เผยแพร่ในปี 2015 เจ็ดปีหลังจากอัลบั้มก่อนหน้า คือ "แอนด์วินเทอร์เคม..." (2008) ภายหลังออกอัลบั้มที่เจ็ดดังกล่าวแล้ว เอนยาพักแต่งเพลงไปเป็นเวลายาวนาน จนกลับเข้าห้องอัดเสียงในปี 2012 เพื่อบันทึกอัลบั้มที่แปดนี้พร้อมเพื่อนคู่ใจ คือ โรมา ไรอัน ผู้เขียนเนื้อเพลง และนิกกี ไรอัน ผู้อำนวยการผลิต
อัลบั้มที่แปดนี้ได้เสียงตอบรับดีจากนักวิจารณ์ส่วนใหญ่ และประสบความสำเร็จในตลาดด้วย ได้ขึ้นอันดับสี่ในผังดนตรีของสหราชอาณาจักร ซึ่งเป็นอันดับสูงสุดของเอนยานับแต่อัลบั้ม "เชปเพิร์ดมูนส์" (1991) ขึ้นอันดับแปดในสหรัฐอเมริกา อัลบั้มที่แปดนี้ยังติดอันดับหนึ่งในสิบสุดยอดอัลบั้มตามผังดนตรีของอีกสิบสี่ประเทศทั่วโลก เช่น แคนาดา นิวซีแลนด์ เนเธอร์แลนด์ เยอรมนี ออสเตรเลีย และอิตาลี ตลอดจนผังของตลาดดนตรีชั้นนำแห่งอื่น ๆ
อัลบั้มที่แปดของเอนยาเผยแพร่เป็นสามแบบ แบบปรกติมีสิบเพลง และแบบพิเศษมีเพลงเพิ่มอีกสามเพลง ทั้งสองแบบออกเมื่อวันที่ 20 พฤศจิกายน 2015 อีกแบบ คือ แบบแอลพี ออกเมื่อวันที่ 18 ธันวาคม 2015 ยี่สิบสามปีหลังแอลพีชุดก่อนหน้าคือ "เอนยา" (1992)
หลังออกอัลบั้มชุดที่เจ็ด คือ "แอนด์วินเทอร์เคม..." เมื่อปี 2008 เอนยาพักเขียนเพลงไปเป็นเวลายาวนาน ช่วงนั้น เธอออกท่องเที่ยวไปนอกไอร์แลนด์บ้านเกิดเมืองนอนของเธอ และซื้อบ้านแห่งหนึ่งทางตอนใต้ฝรั่งเศสเป็นที่เร้นกาย ในปี 2011 อีเกิลสตูดิโอส์ (Aigle Studios) ห้องอัดเสียงของเธอในดับลิน ไอร์แลนด์ ยังต้องปรับปรุงขนานใหญ่ ทำให้โครงการจัดทำอัลบั้มใหม่ของเธอยืดยาวออกไปอีก จนปี 2012 เอนยาจึงพร้อมกลับเข้าสู่ห้องอัดเสียงเพื่อบันทึกอัลบั้มใหม่พร้อมกับเพื่อนร่วมงานขาประจำ คือ โรมา ไรอัน ผู้ประพันธ์เนื้อเพลง และนิกกี ไรอัน ผู้อำนวยการผลิต
ชื่ออัลบั้มใหม่ "ดาร์กสกายไอส์แลนด์" ที่แปลว่า "เกาะท้องฟ้าราตรี" ได้แรงบันดาลใจจากเกาะซาร์กซึ่งเป็น "เขตสงวนท้องฟ้ายามราตรี" แห่งแรกของโลก ประกอบกับหนังสือประชุมร้อยกรองเกี่ยวกับเขตสงวนดังกล่าวที่โรมา ไรอัน ประพันธ์ขึ้น
เพลงแรกที่เอนยาแต่งขึ้นสำหรับอัลบั้มนี้ คือ "ดาร์กสกายไอส์แลนด์" เธอบรรยายว่า อัลบั้มนี้มีเนื้อหาหลัก (theme) ว่าด้วยการเดินทางท่องไป เป็น "การเดินทางไปยังเกาะแก่งแห่งหนต่าง ๆ ผ่านช่วงชีวิตอันยาวนาน ผ่านประวัติศาสตร์ ผ่านอารมณ์ความรู้สึก และผ่านพ้นห้วงน้ำกว้างใหญ่" แต่ไม่เชิงว่า อัลบั้มนี้มีรูปแบบหลัก (concept) สักเท่าไร ต่างจากอัลบั้มก่อนหน้า คือ "แอนด์วินเทอร์เคม..." ที่มีรูปแบบหลักว่าด้วยฤดูหนาว
"เดอะฮัมมิง..." เป็นเพลงที่ "ร้องร่ำไปตามจังหวะหมุนตัวของห้วงจักรวาลและวิถีแห่งความเปลี่ยนแปลงที่ตกกระทบสรรพสิ่ง" นิกกี ไรอัน ระบุว่า เพลงนี้เกิดจากท่วงทำนองสั้น ๆ ที่เอนยาฮัมขึ้น ส่วนชื่อเพลงที่แปลว่า "เสียงฮัมเพลง" นั้นสื่อถึง "สำเนียงของท้องพิภพในยุคเริ่มแรก เป็นเสียงที่อยู่ราว ๆ สี่สิบเจ็ดอ็อกเทฟซึ่งต่ำกว่าทำนองเปียโนที่ต่ำที่สุดเสียอีก"
"โซไอคูล์ดไฟนด์มายเวย์" ใช้ท่วงทำนองแบบตรีมาตรา (triple metre) และใช้ระดับเสียงดีเมเจอร์ เอนยาอธิบายว่า ทำนองเพลงนี้ "กินอารมณ์มาก" และเพลงนี้อุทิศให้มารดาผู้ล่วงลับของนิกกี ไรอัน เนื้อหาจึงว่าด้วย "คนเราย่อมคิดถึงสิ่งที่แม่ทิ้งไว้ให้ในชีวิตเรา เป็นสิ่งที่เราจะจดจำไว้ตลอดไป ไม่ว่าจะเป็นเรื่องราวของแม่ หรือความหวังที่แม่มีต่อเรา คือ หวังว่า เราจะพบเจอหนทางของเราเข้าสักวัน"
"เอกโคส์อินเรน" ใช้ทำนองระดับไมเนอร์สเกล โดยเฉพาะเอฟ-ชาร์ปไมเนอร์ เป็น "ทำนองแบบมาร์ช (march) เพื่อเฉลิมฉลองการเดินทางที่สิ้นสุดลง" เนื้อเพลงพรรณนาความรู้สึกแห่งการเดินทางมาแสนนานเพื่อกลับบ้าน เดินทางผ่านคืนผ่านวัน ผ่านความรู้สึกแวดล้อมและอารมณ์อันแปรปรวนต่าง ๆ
อัลบั้มนี้มีเพลงสองเพลงที่เขียนคำร้องเป็นภาษาล็อกเซียน ภาษาที่โรมา ไรอัน สรรค์สร้างขึ้นใช้ในอัลบั้ม "แอมะแรนไทน์" (2005) ทั้งยังมีอีกหนึ่งเพลงเป็นภาษาละติน คือ เพลง "อาสตราเอตลูนา"
โรมา ไรอัน เขียนเนื้อร้องทั้งหมด เอนยาแต่งทำนองทั้งหมด นิกกี ไรอัน อำนวยการผลิตเพลงทั้งหมด เอนยาบรรเลงดนตรีและขับร้องเองทั้งหมด ยกเสียแต่ดับเบิลเบสในเพลง "อีเวนอินเดอะแชโดวส์" เป็นฝีมือของเอดดี ลี (Eddie Lee)
อย่างน้อย เป็นซิงเกิลของวงแบล็คเฮด ในปี พ.ศ. 2556 ค่ายสหภาพดนตรี จากอัลบั้ม White Line ประพันธ์คำร้อง-แต่งทำนองโดยและเรียบเรียงโดย Banana Boat เพลงนี้ออกจำหน่ายในวันที่ 20 สิงหาคม พ.ศ. 2556
เพลงนี้พูดถึงคนที่เคยรักกันได้แค่รักก็โอเคแล้ว เคยเป็นแฟนกัน อาจจะไม่ได้อยู่ด้วยกันต้องจากกันไป คิดในแง่ดีว่าอย่างน้อยก็ได้รักกัน
เพลง "อย่างน้อย" ได้อันดับสูงสุด 1 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 27 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ภาษามอเกลน
เพลงรักเพลงแรก
เพลงรักเพลงแรก เป็นซิงเกิลของแหนม รณเดช ,เอก Season Five และวรันธร เปานิล ในปี พ.ศ. 2558 ค่ายมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย (ฟองเบียร์) ปฏิเวธ อุทัยเฉลิม และเรียบเรียงโดย คชภัค ผลธนโชติ เพลงนี้ออกจำหน่ายในวันที่ 25 พฤศจิกายน พ.ศ. 2558 ส่วนมิวสิกวีดิโอนี้เผยแพร่ครั้งแรกในวันที่ 24 ธันวาคม พ.ศ. 2558 เป็นเพลงที่เปิดตัวค่ายใหม่ที่เปลี่ยนชื่อจากสหภาพดนตรี มาเป็นมิวสิกมูฟเอนเตอร์เทนเมนต์
โดยมีตัวแทนจากค่ายต่างๆ ไดแก่ แหนม รณเดช จากค่าย “มิวสิค มูฟ เรคคอร์ด" , "อิงค์-วรันธร เปานิล" จากค่าย "บ็อกซ์ มิวสิค" และ “เอก ซีซั่นไฟว์" จากค่าย "มี เรคคอร์ด" เป็นเพลงที่พูดถึงความต้องการที่ให้พลังจาก”ความรัก” ขับเคลื่อนไปพร้อมกับพลังของ “ดนตรี”
เพลง เพลงรักเพลงรัก ได้อันดับสูงสุด 35 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 16 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เพลงรักเพลงรัก
เส้นเมริเดียนที่ 31
เส้นเมริเดียนที่ 31 อาจหมายถึง:
เส้นเมริเดียนที่ 32
เส้นเมริเดียนที่ 32 อาจหมายถึง:
เส้นเมริเดียนที่ 33
เส้นเมริเดียนที่ 33 อาจหมายถึง:
เส้นเมริเดียนที่ 34
เส้นเมริเดียนที่ 34 อาจหมายถึง:
เส้นเมริเดียนที่ 35
เส้นเมริเดียนที่ 35 อาจหมายถึง:
เส้นเมริเดียนที่ 36
เส้นเมริเดียนที่ 36 อาจหมายถึง:
เส้นเมริเดียนที่ 37
เส้นเมริเดียนที่ 37 อาจหมายถึง:
เส้นเมริเดียนที่ 39
เส้นเมริเดียนที่ 39 อาจหมายถึง:
นิกร อนุวรรณ
นิกร อนุวรรณ เกิดเมื่อวันที่ 21 กรกฎาคม พ.ศ. 2522 เป็นนักฟุตบอลชาวไทย เคยเล่นในระดับไทยพรีเมียร์ลีกให้กับชลบุรี เอฟซี และพัทยา ยูไนเต็ด
โดยในสมัยที่ลงเล่นให้กับชลบุรี เอฟซี ได้มีโอกาสลงแข่งขันในรายการเอเอฟซีแชมเปียนส์ลีก 2008
เส้นเมริเดียนที่ 41
เส้นเมริเดียนที่ 41 อาจหมายถึง:
เส้นเมริเดียนที่ 42
เส้นเมริเดียนที่ 42 อาจหมายถึง:
เส้นเมริเดียนที่ 43
เส้นเมริเดียนที่ 43 อาจหมายถึง:
เส้นเมริเดียนที่ 44
เส้นเมริเดียนที่ 44 อาจหมายถึง:
เส้นเมริเดียนที่ 45
เส้นเมริเดียนที่ 45 อาจหมายถึง:
เส้นเมริเดียนที่ 47
เส้นเมริเดียนที่ 47 อาจหมายถึง:
เส้นเมริเดียนที่ 46
เส้นเมริเดียนที่ 46 อาจหมายถึง:
เส้นเมริเดียนที่ 48
เส้นเมริเดียนที่ 48 อาจหมายถึง:
เส้นเมริเดียนที่ 50
เส้นเมริเดียนที่ 50 อาจหมายถึง:
งูปล้องฉนวน
งูปล้องฉนวน  เป็นงูในสกุล "Lycodon" (/ไล-โค-ดอน/) จัดอยู่ในวงศ์งูพิษเขี้ยวหลัง (Colubrida) มีลักษณะโดยรวมเป็นงูลำตัวเรียว มีความยาวประมาณ 40-60 เซนติเมตร มักมีลายเป็นปล้องสีนํ้าตาลหรือดําสลับขาว ไม่มีพิษ